அழிவுகள்,அவலங்கள் இடம்பெற்று முடிந்து கையறுந்த நிலையிலேயே முஸ்லிம் தலைவர்கள் அவை குறித்து பேசுவது வழக்கமாக உள்ளது. இலங்கை சிறுபான்மை மக்களின் பிரச்சினைகளில் அயல் நாடான இந்தியாவின் தலையீடு தவிர்க்க முடியாததாக உள்ளது. ஆகவேதான் முஸ்லிம்களுக்கு எதிரான வன்முறைகள் கட்டுக்கு அடங்காதனவாக பிரவாகம் எடுக்க முன்னர் இந்தியாவுக்கு சென்று அங்குள்ள தேசிய, மாநில முஸ்லிம் கட்சிகளின் தலைவர்களை சந்தித்து பேசி உள்ளோம். வருகின்ற வாரங்களில் முஸ்லிம் லீக் எம். பிகள் இந்திய பாராளுமன்றத்தில் இலங்கை முஸ்லிம்களுக்கு எதிரான வன்செயல்களை கண்டித்து உரையாற்றுவார்கள் என்று விளங்குகின்றது. அதே போல தமிழ்நாடு முஸ்லிம் முன்னேற்ற கழகத்தின் முன்னெடுப்புகள் நம்பிக்கை ஊட்டுவனவாக உள்ளது உள்ளங்கை நெல்லிக்கனியாக தெரிகின்றது.